Qwantani | LekkeSlaap
Qwantani: 3 Bedroom Apartment
Vanaf R1 730 per nag (plek vir 6)
Adres: Plaas Craigielea 598, Sterkfonteindam, Harrismith, 9880, Vrystaat
Qwantani Berg and Bush Resort is aan die oewer van die Sterkfonteindam geleë, ongeveer 43 km van Harrismith af.
Die verblyf word aangebied in 5 luukse selfsorg-chalets met slaapplek vir 6 en al die nodige geriewe met ongelooflike uitsigte op die dam. Geriewe sluit 2 badkamers, 'n TV met sekere DStv-kanale, 'n kaggel, privaat-braai en 'n goed toegeruste kombuis met 'n mikrogolfoond en 'n oond in. Die chalets word daagliks skoongemaak, behalwe op Sondae en openbare vakansiedae.
Bo en behalwe die asemrowende omgewing, bied hierdie oord 'n groot verskeidenheid geriewe op die perseel, soos 'n biblioteek, buitelug-skaak, 'n swembad, muurbal, tennis, mini-gholf, perdry en 'n hele rits watersportsoorte. Indien die weer dit toelaat kan daaglikse bootritte op die trekskuit, Emmi, gereël word en daar is deurlopend vermaak-programme vir die jongspan.
Daar is 'n daaglikse vermaak-program om pret vir die hele gesin te voorsien, sowel as visvang, perdry, trekskuit-vaarte, gholf en 'n swembad. Gaste kan hulself verlustig in die kos wat by die Martial Eagle Restaurant voorgesit word, hulle bied daagliks à la carte en vaste spyskaarte. Daar is ook 'n puik konferensie- en trou-venue beskikbaar.
Qwantani is die perfekte keuse vir diegene wat graag wil ontspan in hierdie prentjiemooi area, weg van die geraas van die stad.Siende dat ons op die oewer van die Sterkfonteindam, binne-in die Natuurreservaat, geleë is, is daar oorgenoeg geleentheid om hierdie asemrowende streek te verken.
Let wel: Daar is 'n verpligte ingangs-/bewaringsfooi van R75 wat gehef word per voertuig wat die natuurreservaat binnery.
4.6 uit 5van 13 resensies vir Qwantani
Plaas Craigielea 598, Sterkfonteindam, Harrismith, 9880, Vrystaat
Gaste dink Qwantani het ’n baie goeie ligging
https://travelground.imgix.net/AAEAAQAAAAAAAAAAAAAAJDAxZmI1ZWY4LTkzZDUtNGE1Ni1iY2VmLWE5Njg4MGUwOWNmZg?w=1440&h=960&fit=crop&auto=format Vanaf R1 730 per nag (plek vir 2) 13 5 1 5 598 Craigielea Farm Sterkfontein Dam 9880 Vrystaat 086 999 0018 15:00-19:00 10:00 -28.490423908932 29.005915224552